Olukorra aruanne kindral Konstantin Filonovile Lubjankas.
Teise direktoraadi käsu järgi keskendub kosmoseprogramm
pelgalt Maa orbiidile
vastavalt piirangutele, mis kehtestati Tähelinnale pärast seda,
kui kolm kosmonauti mullu suvel õppuse õnnetuses traagiliselt surid.
Luureinfo, mida kogub uus kosmosejaam Saljut 1
teadusuuringute varjus, on hindamatuks osutunud.
Lääne sõjaväeasutused, millele ei saanud varem
õhust järelevalvet teha, on nüüd täielikult jälgitavad.
Saljuti võime vaadelda mandritevaheliste ballistiliste rakettide baase, õhutõrjet
ja strateegilist tuumapotentsiaali on me riigi jaoks hindamatuks muutunud.
See järelevalve jätkub,
kuniks programmil on peasekretär Brežnevi tugi.
Ning seda juhendab ja nõustab peakonstruktor.
Luureraportid, mida ta soovis.
Ta ootab teid.
Uusim info Saljuti järelevalveprogrammi kohta.
Tänan, seltsimees polkovnik.
Võite minna.
PEAKONSTRUKTOR RADIMIR SERGEJEVITŠ PETROVSKI
Nikulov.
Baikonur vajab järgmise Saljuti lasti saja lisakilo raskusanalüüsi päeva lõpuks.
Ei, ma juba tegelen uue N-1 stardikiirendi tõukejõu võrranditega.
Pead siis täna kauem töötama.
Hommik on.
Papa, las ma aitan sind.
Ma sain traktori tööle.
Sa saad nüüd idapoolsele põllule külvata.
Kui tegid traktori korda, tuled ka külvamisega toime.
Ma pean ju kolhoosi ees kõnelema, mäletad?
Sa ei peaks seda tegema.
Sa leinad veel.
Söö nüüd.
Ameerika suursaadik ÜRO juures, George Bush,
tegi täna solvavaid valesüüdistusi
maailma esimese kosmosejaama Saljuti kohta.
Suursaadik Bush väitis,
et Ameerika pinnalt leiti Nõukogude filmikapsel,
mis tõestavat, et tsiviiljaama kasutatakse
sõjaväeluureks, mitte teaduslike eksperimentide jaoks.
Väidetav tõend,
- et Saljut sooritab… USA… - Ema, ma olen valmis!
…on Nõukogude ametivõimude ja maailma kogukonna poolt kummutatud.
- Sul on täna pärast kooli Olga tund. - Mulle ei meeldi mu klaveritunnid.
Sa lihtsalt pead edasi harjutama. Leiame sulle parema õpetaja.
Aga Tanja?
Äkki ta tuleb tagasi?
Ei tule.
See rassolnik on hea. Kas sa tegid midagi teisiti?
Panin paar marineeritud kurki lisaks. Vaid veidi rohkem kui tavaliselt.
Ju selles asi ongi. Tegi maitse paremaks. Porgandid on ka pehmemad.
Jah. Ja need olid väiksemad, seega keesid läbi.
Pagan, see aken tõmbub taas uduseks.
Ma pühkisin enne klaasi, aga aken laseb tuult sisse.
Hommikust, Irina!
- Sa pidid selle korda tegema. - Tegingi.
- Vaatan seda homme uuesti. - Alati „homme“.
Moskva on maruvihane.
USA SAI KÄTTE NÕUKOGUDE KOSMOSEJAAMA LUUREFOTOD
Saljuti filmi äpardunud saatmine on uudistes.
Me ei saanud oma luureinfot kätte
ja nüüd ameeriklased teavad, mida me pildistame.
Orbiidilt filmianumate alla kukutamine ei tundu just kõige tõhusam meetod olevat.
Nagu ma oma raportis nentisin, see vajab inseneride tehnilist lahendust.
Ent insenerid pole leidnud töökindlat viisi
- fotode otse jaamast edastamiseks. - Kuidas see minusse puutub?
Minu teada on seltsimees Burkov teie alluv.
No ta on mu eelkäija lojalist.
Teie arvates varjab ta meelega lahendust?
Minu arvates usub ta, et eelmise režiimi all oli parem.
Seega tuleb temast hoiatav eeskuju teha.
Peasekretär käskis minul Tähelinnas korra majja lüüa
pärast kõike, mis teie valve all juhtus.
Minu valve all?
Esiteks Mironov, siis Venera, nüüd ebalojaalsed insenerid.
Ma tegin Veneraga lõpu.
Ma tegin Mironoviga lõpu.
Ja nüüd peate seltsimees Burkoviga tegelema,
muidu tuleb Tähelinnas drastilisemaid muutusi teha.
Üks asi veel.
Jah.
Kuidas Irina Morozoval läheb?
Hästi. Tal läheb hästi.
Tema avastas esimesena Valja Mironovi tegevuse, eks?
Jah, aga ta tahtis muljet avaldada ning teavitas mind liiga hilja.
Ta on küll paljulubav ja ambitsioonikas, aga tal napib distsipliini.
Minul nappis temavanusena ka.
Ja vaadake mind nüüd.
Jah.
Väga muljet avaldav.
Soovitan teil arvestada tema tugevate külgedega, mitte ainult nõrkustega.
No see on minu osakond, mida juhin oma äranägemise järgi.
Ma vaid soovitasin.
Kena päeva, sm polkovnik!
Tere päevast!
Mul on au tutvustada teile täna seda filmi,
milles näeb mu kosmonauditeekonna triumfi,
samas kohas, kus see teekond algas,
Rostovi oblasti kolhoosis.
Aseesimees Tarassov, ma ei arvanud, et teid siin näen.
No ma ei tahaks sellest ilma jääda.
Tööliste tütar. Meie riigi sümbol.
Film tuurib Nõukogude Liidus ja reisib siis laialt Läänes ringi,
et näidata neile Anastasia Belikovat, keda nende valitsejad on üritanud varjata.
…tõestas, et ohverduste ja ühise jõuga saab tähtedeni jõuda.
See justkui oli alles eile, eks?
…kehastades kohusetunnet, visadust ja vastupidavat vaimu,
mis on ühise eesmärgiga rahval.
Ta jagas seda eesmärki oma abikaasa Aleksandr Dmitrijevitš Polivanoviga.
Nad olid jäägitult pühendunud teineteisele
ning ka kosmosele ja oma kodumaale.
Meie rahvas ei unusta mehe ülimat ohverdust niipea.
Vabandage mind.
…keskendunud meie vägeva riigi tulevikule,
mille vormivad ühised ohverdused ja teadmine, et kanname maailma valgust…
Me viisime esimese inimese kosmosesse.
Me saatsime kosmonaudid Kuule.
Me isegi üritasime neid teisele planeedile saata.
Kes teab, kuhu sellega jõuda võinuksime.
Aga nüüd ei tee me muud, kui vaatame alla,
vahime Maad, et raketibaase pildistada.
Isegi teie peate ju erinevust tunnistama.
Te siis kinnitate, et olete ikka endisele peakonstruktorile ustav.
On vaid üks peakonstruktor.
Radimir Petrovski on KGB sabarakk,
kes teeb vaevu vedelal hapnikul ja viinal vahet.
Tuletan meelde, et seda vestlust salvestatakse.
Soovitan teil oma sõnu väga hoolikalt valida.
Ma ütlesin, mida öelda kavatsen.
Kas allkirjastate ülestunnistuse, mille järgi saboteerisite
peakonstruktor Petrovski ponnistusi Saljuti kosmosejaama moderniseerimisel?
Arvate, et see paneb nad kuuletuma, aga pole nii.
See, et mu tiim pole Saljuti filmi transpordi probleemi lahendanud,
ei tähenda, et süüdi on tahtejõu puudumine või allumatus.
Ideed ei teki lihtsalt niisama.
Need vajavad inspiratsiooni.
Ja te teate, et vaid üks isik suudab seda anda.
Ärge jõllitage!
Tehke tööd edasi!
Palju õnne, seltsimees Stepanov!
Te olete nüüd Saljut 1 juhtivinsener.
Muidugi, seltsimees polkovnik.
Kas sa suutsid temaga ühendust võtta?
Ta imestab, et sa seda kaalud.
Tähelinna insener õpetaks tema ülikoolis…
Tänan, et selle edastad.
Selles on kirjas mu lootused ametikoha jaoks.
Muidugi, viin selle temani.
Aga, Sergei, ma ei mõista seda…
miks sa tahad siit lahkuda ja professorina töötada.
Mul on elus muutust vaja.
Tähelinn pole enam selline nagu varem.
Ma ütlen sulle,
et selle saagi valmimise ajaks on sul boršist villand.
Kallis!
Mis on?
Kallis.
Sulle on külaline.
Näen, et sa oled end sisse seadnud.
Kena vaade.
Peaaegu näen ümbritsevatest relvastatud valvuritest kaugemale.
Noh, see on parem kui Gulag.
Räägi parem kähku asjast, Ljudmilla. Galina tõenäoliselt teritab toas oma nuge.
Meie uus kosmosejaam Saljut 1 monitoorib orbiidilt kogu maakera.
Sellega on meil suurem järelevalve võimekus,
kui Tupolevi lennukiga eal olnuks.
Nii tore, et nüüd järelevalvele keskendutakse.
Nojah, me vajame turvalisemat süsteemi
järelevalvefotode alla Tähelinna saatmiseks.
Su endised insenerid lohistavad jalgu.
Nad peaksidki seda tegema.
Ma ei saa sind aidata, Ljudmilla.
Mitte pärast seda, mida sa mu kotkastega tegid.
Ma tegin, nagu alati, meie riigi kaitsmiseks vajaliku.
Tead, su kaasosalised pole vanglas vaid seetõttu,
et ma lubasin sul selle fiasko eest vastutuse täielikult enda peale võtta.
Lubasid? Väga lahke sinust.
Palu õige selle probleemiga oma uue peakonstruktori abi.
Petrovski.
Tal siis lubatakse oma nime kasutada.
Ta…
pole sina.
Keskkomitee teab seda.
Küllap seetõttu sa ikka elus oledki.
Et saaksin anda vastuseid, mida ta inseneridele kordaks?
Kui sa seda ei tee, võib su idülliline pensionipõlv palju hullemaks muutuda.
Ma pole enam noor mees, Ljudmilla.
Ma ei tunne oma saatuse pärast muret.
Võimalik, aga Petrovski…
teod võivad Tähelinna kahjustada, lausa parandamatult ehk.
Mida ma siis tegema peaksin? Ma…
Ma olen koduarestis,
ei saa kuidagi välismaailmaga suhelda.
Stalin viskas su põhjuseta Gulagi.
Sind näljutati ja peksti, sul lasti peaaegu surnuks külmuda.
Aga kui sind taas vajati, siis sa ei kõhelnud.
Sa tegid vajaliku, sest olid patrioot.
Patrioot…
Ma olin narr.
No Petrovski pole kumbagi.
Ja kui ta oodatud tulemusi ei saa,
siis Tähelinn lõhutakse tükkideks.
Hävib kõik, mille me koos üles ehitasime.
Kallis, tule hommikust sööma!
Venera arvutis on üks algoritm,
millega sai sondi kõrge resolutsiooniga pilte
Veenuse pinnast Maale saatmiseks piisavalt kahandada.
Nad saaksid ehk selle abil algust teha.
Koodid võivad siiani Saljuti sidesüsteemis olla.
Aitäh!
Enamat sa minult ei saa, Ljudmilla.
Minu aeg on möödas.
Mine nüüd! Leia endale mõni teine narr.
Põllumajandusministeerium kinnitas,
et tavatult kuiv ilm on Donetsi ja Volga piirkondi mõjutanud.
Meteoroloogiajaamade sõnul pole sademeid veel aastaajaliste standardite tasemel…
Papa, ma jõudsin koju!
- Kas sa sõid? - Tasa!
- Põuast räägitakse. - …ajutised raskused.
Kohalikud partei komiteed ja kolhooside esimehed
vastavad kindlate meetmetega.
Paljud mobiliseerivad kastmisbrigaade,
tagamaks veehoidla ja kanalisüsteemide tõhusat kasutust,
ning pumbajaamad töötavad ööpäevaringselt, et põllud…
Papa, meile tulid külalised.
Mida?
Nii hilja?
…võimaldab veeressursse suunata sinna, kus neid enim vajatakse.
- Tere õhtust! - Seltsimees Tarassov.
Vabandust, et segan.
Ei, palun, tulge sisse!
- Tänan! - Nastja, too pitse!
- Tere õhtust! - Tere õhtust!
Palun, minge vasakule.
Esialgsed ilmaprognoosid viitavad sellele, et…
- Võtame napsi. - …saak võib küll
teatud piirkondades kahaneda, aga Liidu üldine vilja ostuplaan
- on ikka teostatav läbi kollektiivse… - Kuidas ma teid aidata saan?
Noh, tegelikult tulin ma rääkima teie tütre seltsimees Belikovaga.
Jah, muidugi.
Aga napsi võtaksin küll.
- Jah. - Tänan!
See meenutab mu oma lapsepõlvekodu Brjanski oblastis,
mis pole siit väga kaugel.
Tänan!
Jah, ma lähen tagatuppa.
Nõukogude Liidu kangelaste terviseks!
Palun istuge.
Te vist saite seltsimees Polivanoviga lähedaseks
enne õppuse õnnetust.
Ütlus peab vist paika.
Armastus tuleb siis, kui seda kõige vähem ootad.
Vabandust, seltsimees,
aga küllap teiesugusel mehel on paremat teha,
kui kaugelt siia napsile tulla.
Jah.
Miks ma tulin?
No ütleme nii, et teie siin püsimine pole enam riigi huvides.
Teie huvides pole ka.
Te tegite kõike, mida me palusime, seltsimees Belikova.
Ja nüüd on meil aeg vastuteene teha.
Ma ei mõista.
Vajame veel ühte kosmonauti meeskonda, mis Saljut 1 jaama oma välja vahetab,
ja valisime teid missiooni juhiks.
Missiooni komandöriks?
Ma pole selleks treeninud.
No see ei takistanud teid Luna 16 puhul, millega läksite lausa Kuule.
Aga ma arvasin, et riigi silmis
oleks liiga riskantne lasta mul kosmosesse naasta.
Noh, paistab, et riskantsem oleks teid siia jätta.
Sm Belikova, kas te mitte ei tahtnud seda?
Muud ma polegi tahtnud.
Oma esimesest ülevalkäigust saati.
Vabandust,
aga ma ei usu, et te seda pelgalt hea tahte žestina teete.
Olete meie viimasest vestlusest saati omajagu küpsemaks saanud.
Ameeriklased süüdistavad meid Saljutiga luureinfo kogumises.
Kas olemegi süüdi?
Me kaitseme Nõukogude Liitu Lääne provokatsioonide eest.
Aga selleks, et asi ei eskaleeruks,
peame veenma maailma Saljuti rahumeelses eesmärgis.
Ja kui mina üles naasen…
Siis teie võidukas tagasiminek kosmosse, lausa missiooni komandörina,
pakub…
alternatiivset narratiivi.
Olgu, ma lähen.
Tore, kokku lepitud siis.
Lennuk viib teid homme hommikul Taganrogi lennubaasist Baikonuri.
Õnnitlen!
Halloo?
Ma tahtsin asja pärast sinuga nelja silma all rääkida.
Mulle ei meeldi, kuidas su ülemus sind kohtleb.
Ta hoiab sind tagasi.
Sa oled suure potentsiaaliga ja paljulubav.
- Mul on temalt veel palju õppida. - Sa ei peaks temalt midagi õppima.
Mind määrati Tähelinna pärast kõike, mis Veneraga juhtus.
Jah, kursi korrigeerimiseks, aga ka suurte muutuste tegemiseks.
Et paika tänapäeva tuua.
Osa murest on see, et saurused, kes on siin
aastakümneid olnud, keelduvad välja suremast.
Kui tahame ka edaspidi olla teaduse,
tehnoloogia ja maadeuurimise esireas, siis sellised inimesed nagu meie,
sina ja mina, Irina, peavad Tähelinna kontrollima.
Ameerika agendil lasti illegaalse missiooni abil põgeneda
ja me peaksime uskuma, et polkovnik Raskova ei teadnud sellest?
- Ei teadnudki. - Tema aeg siin on läbi.
Ma vaid vajan tõendit, et tema võimult eemaldamine on riigi huvides.
Ja te tahate, et mina hangiksin selle teie jaoks?
Sul on siin helge tulevik, Irina.
Sa oled tugevam ja targem, kui sa arvad.
Ma tean, mida sa oled üle elanud.
Kui palju sa pidid kannatama, enne kui siia tulid.
Ma ei suuda ette kujutada säärast…
piina sellise koletise käes.
Ma ei arva…
Lõpuks sündis juhtunu tõttu midagi head.
Su tütar Zoja.
Ning ma usun, et ka siin võib midagi head sündida.
Meie, kes oleme Rubljovkast pärit, peame üksteist kaitsma.
- Kell on palju. Ma peaksin… - Muidugi.
Mõtle mu palve üle järele.
Teen seda.
Varsti näeme.
Kui pikk sõit on?
Enam pole palju jäänud.
Mis tema lugu on?
Anatoli Frolov.
Ta tuli koos uusimate kosmonautidega.
Ta on siis KGB-st.
Jah, meid mõlemat määrati tööle…
Selle missiooni tõelisele põhjusele?
Kosmonaut Belikova, kas kosmosesse naasmine tekitab elevust?
Muidugi. See missioon on meie jaoks võrratu võimalus
oma teaduslikke eesmärke maailma esimeses kosmosejaamas saavutada.
Lehvitage kaamerale!
Süüteahel on valmis pandud. Peamootori võib käivitada.
Tähelinn, kinnitus, et põlemiskambrid 11-17 on täisrõhu all.
Selge. Teine venitus.
Süüde.
Kahe tunniga jõutakse Saljut 1-ni.
Tähelepanu, kõik!
Teid tuleb õnnitleda.
Järjekordse eduka stardiga
demonstreerisime taas Nõukogude Liidu väge.
Aga peame ka edaspidi keskenduma ja visad olema.
Suurimad väljakutsed on meil veel ees.
Tubli töö!
Hästi tehtud.
Peasekretär on väga rahul sellega, kuidas kogu asi ilmet võttis.
Tänan, aseesimees!
Oli tore aidata.
Kus Kirill on?
Ma ei tea.
Ta ei tulnud täna kohale.
Trajektoor normis. Oleme Saljutile lähenemise kursil.
Sojuz, loome lähenemise eel sideühenduse Saljut 1-ga.
Saljuti jaam, vahetusmeeskonnaga sideühendus loodud.
Näeme teid, Sojuz. Loodetavasti tõite salaja viina,
sest me viime enda oma tagasi koju.
See on imeilus.
Tähelinn, valmistume orbiidil tiirlemisele sättivaks põletuseks,
et Saljuti jaamale läheneda.
Jätkake põkkumisega, komandör Belikova.
Kütusereaktori osa normis.
Lähenemiskiirus on 0,91 meetrit sekundis.
Kas saaks kiiremini? Me oleme valmis koju minema.
Viis meetrit.
Jälgige lähenemiskiirust.
Kinnituse joondumine paistab hea.
Kontakt üks.
Kontakt kaks.
Õrn kinnitus lõpetatud.
Tere tulemast Saljut 1-le!
Mida sina siin teed?
Vabandust, seltsimees polkovnik. Saljut 1-ga on pakiline mure.
- Kas homseni ei saanud oodata? - Kahjuks mitte.
Ma nägin, et peakonstruktor Petrovski valmistus
Saljuti esimesi järelevalvefotosid peakorterisse saatma.
Ilma mu heakskiiduta?
Jah.
Ma tõin need siia, et üle vaataksite.
Tule siis parem sisse.
Kas saaksin toimikut näha?
Oota üks hetk, mul on miski ahjus.
Tema nimi oli Dima.
Ta hukkus sõja ajal.
Vabandust, ma ei teadnud.
See oli ammu.
Tänan, et mind sellest teavitasid. Ma tagan selle, et asi Lubjankasse jõuaks.
Kell on palju. Sul tasub minna.
Üks asi on veel.
Jah?
Kust sa selle leidsid?
Mina tõin selle.
Kavatsesid mulle lutika panna?
Mul kästi seda teha, aga ma ei suutnud.
Petrovski?
Ta tahab teist lahti saada.
Noh, mida sa siis ootad?
Kuidas palun?
Irina Vassiljevna, kui Tähelinna juht annab sulle käsu,
siis sa pead seda täitma.
Ma ei mõista.
Sa raporteerid talle ikka edasi.
Ja mulle ka muidugi.
Jah, seltsimees polkovnik.
- Seis! Te ei või… - Palun. Kuulake! Ma pean…
- …loata siseneda. - Tulin riigiasjade pärast.
Teil pole luba siseneda.
Stepanov.
Palun, oota… See on tähtis.
Mind ei tohi näha sinuga rääkimas.
Öönõid juba niigi ei anna mulle rahu.
Olgu. No siis mida kiiremini sa nõustud mu palvet täitma, seda parem.
Kui peakonstruktor oleks siin, paluksin teda.
Olgu, saad ühe minuti.
Ma pean Saljut 1-ga ühendust võtma.
Kohemaid.
Palun, ma vajan su abi.
Saljut 1, siin Tähelinn. Kas kuulete?
Saljut 1?
Kuuldel, Tähelinn. Siin Belikova.
Komandör Belikova, siin Stepanov.
Kas kõik on korras?
Jah.
Soovime julgeolekumonitoriga testi teha.
See on Frolovi projekt.
- Ma äratan ta üles… - Ei-ei.
Ei.
Miks mitte?
See lihtsalt pole väga suur test.
Seega pole vaja tema und segada.
Sa pole Stepanov.
Kes räägib?
Sergei Nikulov.
Nikulov?
Miks see tuttavalt kõlab?
Ma olen see insener, kes mõtles välja,
kuidas vähendada CO2 teie skafandris Luna 16 ajal.
Sina siis käskisid mul kosmoses oma skafandrisse augu torgata?
- Jah. Vabandust, ma ainult… - Ära vabanda, sa päästsid mu elu.
Ma vaid tegin oma tööd.
Ei, seda tegid kõik teised.
Mida sa nüüd vajad, Sergei Nikulov?
Sergei, tee kähku!
Ma lülitan meid ümber turvalisele kanalile.
Turvalisele?
Kas olete teadlik Venera programmist?
Võib-olla.
Noh, teie jaama järelevalvetehnoloogia aluseks
on idee, mis pärineb Venera missioonilt.
Ma ei tea, millest räägite.
Jah. Muidugi.
Ma uurisin andmeid, mille sain
Jevpatorija teleskoobilt, ja leidsin midagi…
kummalist.
Kummalist?
Jah. Ning soovin teie abil sellele kinnitust saada.
Kuidas see Veneraga seotud on?
Seda ma üritangi välja selgitada.
Lihtsalt tehke see test.
Palun.
Mida ma tegema pean?
Seadke UHF-transmitter 922,76 megahertsi peale.
Sean 922,76 megahertsi peale.
Ma näen signaali.
Palun edastage see signaal mulle.
Edastan.
Need on andmed.
- Andmed, mis pakiti kokku sellega… - Millega?
Mis toimub?
Millega, Sergei?
- Mis see on? Millesse sa mind mässid? - Üks minut veel. Palun.
Ma vajan kalendrit.
Kellel on…
- Jah, lihtsalt üks hetk. - Hei.
Kas kuulete mind? Kas olete seal? Vastake!
- See pole võimalik. - Mis pole võimalik?
Sergei.
Vabandust. Vabandust.
- Sergei. Aitab. Sa ei saa… - Ei-ei, palun. Palun.
Kas olete seal?
- Kas kuulete mind? Vastake! - Halloo.
Jah, olen siin.
Kust see signaal tuleb?
Seltsimees Belikova, on vaid üks kosmoselaev veel, mis saab
sellel sagedusel minu algoritmiga andmeid saata.
Ei.
- See ei… See pole võimalik. - Ma ei tea.
Aga mingil moel, kui see ei hävinud,
peaks see jõudma tagasi Maani umbes…
nüüd.
Tõlkinud Silver Pärnpuu